Ijtimoiy tarmoqlarda Qashqadaryo viloyati Qamashi tumanida dunyoga kelgan qizaloqqa ayni paytda “Yoshlar” telekanali orqali efirga uzatilayotgan “Senga oshiqman” seriali bosh qahramonlaridan birining ismi qo‘yilganini isbotlovchi surat tarqaldi. 2015 yilning 10 avgust kuni dunyoga kelgan qizaloqqa berilgan tug‘ilganlik haqida guvohnomada uning ism-sharifi Lutfullayeva Ishani Jaxongir qizi deb yozilgan. Guvohnoma pastki qismida esa 2577 son bilan dalolatnoma qayd etilgani belgilangan. Eslatib o‘tamiz, o‘tgan davr ichida o‘zbek oilalarida tug‘ilgan bolalarga Bryus Li, Chingachkuk, Messi, Neymar, Devid Bekhem va boshqa mashhur kino hamda serial qahramonlari, futbolchilarning ism-shariflari qo‘yilgan.